Domino (film)

***Domino*** er et engelskspråklig biografisk action-drama fra 2005 regissert av Tony Scott. Filmen handler om dusørjegeren Domino Harvey, og er basert på Harveys faktiske livshistorie. Hovedrollen spilles av Keira Knightley.

Filmen ble en kommersiell fiasko og fikk også hard medfart av filmanmelderne.

## Sammendrag
Domino Harvey, en dusørjeger, blir arrestert av FBI som etterforsker et tyveri på 10 millioner dollar. Domino forteller alt hun vet om saken, snakker om yrket sitt, og alle begivenhetene som førte til ranet på 10 millioner. Domino var en tidligere modell bosatt i Los Angeles som begynner som dusørjeger etter å ha blitt sparket ut av college. Hennes kolleger var Ed Moseby (spilt av Mickey Rourke) og Choco (spilt av Edgar Ramirez) samt Alf som opprinnelig kommer fra Afghanistan. De blir ansatt av Claremont Williams III, en kausjonist som også driver med verdi-transport. Hans elskerinne, Lateesha Rodriguez, har et barnebarn, Mica, med en blodsykdom som krever en operasjon som koster 300 000 dollar.

Claremont gir ordre om ranet på 10 millioner dollar fra Drake Bishop, eier av Stratosphere Hotel and Casino i Las Vegas. Lateesha selger falske førerkort. En tenåring, Frances, ber henne fikse falsk legitimasjon til seg selv, broren hans og to av vennene deres. FBI blir tipset om hennes virksomhet. De truer med å sende henne i fengsel med mindre hun gir FBI informasjon om Frances, som FBI har overvåket en stund. Lateesha lyver og sier at Frances, broren hans og deres to venner kommer til å begå ran mot Drake Bishop. Men sannheten er at Lateesha og Claremont egentlig planlegger å gjennomføre dette ranet selv.

Lateesha utfører ranet ved hjelp av tre medarbeidere. Claremont oppdager at Frances og broren hans er sønner av mafia-sjef Anthony Cigliutti. Claremont kontakter Lateesha og ber henne avbryte planen, og hun etterlater pengene hos en ansatt, Locus Fender, som tar med pengene til moren sin. Claremont gir dusørjegerne ordre om å ta Frances, broren og deres to venner med til menn som arbeider for Drake Bishop. Deretter blir dusørjegerne sendt for å hente pengene fra Locus Fender, og levere dem til Bishop ved Stratosphere Casino. Etter en skuddveksling med Fenders mor, blir pengene hentet. Mafia-leder Cigliutti får vite om sønnenes arrestasjon, og tror at Bishop har drept sønnene hans. I virkeligheten løslot Bishop's menn disse guttene etter å ha funnet ut at de ikke visste noe om ranet.

Cigliutti tror at begge sønnene hans er drept, og ønsker hevn. I Las Vegas tar Domino 300 000 dollar av Bishop's penger, som hun gir til Lateesha for en operasjon til barnebarnet Mica. Ved Stratosphere Hotel og Casino møter dusørjegerne Bishop, som har et væpnet mannskap med seg. Alf innrømmer å ha stjålet alle pengene deres, og sendt alt sammen til hjemlandet hans. Alle sekkene som de trodde inneholdt penger, har Alf fylt med store mengder eksplosiver. Kort tid etter denne avsløringen dukker Cigliutti opp med mennene sine.

Selv om Bishop benekter å ha drept Cigliuttis sønner, skyter Cigliutti ham. I den påfølgende skuddvekslingen blir Choco og Ed hardt såret, men de kommer seg i en heis med Domino. Alf ødelegger toppen av hotellet med eksplosivene, og Domino er den eneste overlevende. Etter å ha fortalt FBI hele denne historien, blir Domino løslatt. De råder henne til å slutte som dusørjeger. Pengene som Alf stjal blir levert til Afghanistan og åpnes av glade barn i gatene. Mica får sin operasjon, og Domino reiser hjem til moren sin.

## Skuespillere
* Keira Knightley som Domino Harvey
* Mickey Rourke som Ed Moseby
* Edgar Ramírez som Choco
* Rizz Abbasi som Alf
* Delroy Lindo som Claremont Williams
* Mo’Nique som Lateesha Rodriguez
* Joe Nunez som Raul Chavez.
* Macy Gray som Lashandra Davis
* Shondrella Avery som Lashindra Davis
* Dabney Coleman som Drake Bishop
* Peter Jacobson som Burke Beckett
* Kel O'Neill som Frances
* Lucy Liu som Taryn Mills
* Jacqueline Bisset som Sophie Wynn
* Dale Dickey som Edna Fender
* Lew Temple som Locus Fender
* Christopher Walken som Mark Heiss
* Mena Suvari som Kimmie

## Referanser


## Eksterne lenker
*